ai4bharat/Pralekha huggingface dataset:
రైల్వే మంత్రిత్వ శాఖ
86 రైల్వే ఆసుపత్రుల్లో ఆక్సిజన్ ప్లాంట్ల ఏర్పాటుకు సన్నాహాలు
ఇప్పటికే పనిచేస్తున్న నాలుగు ప్లాంట్లు, 52 ప్లాంట్ల ఏర్పాటుకు అనుమతులు మంజూరు
వివిధ దశల్లో 30 ప్లాంట్ల ఏర్పాటు ప్రక్రియ
దేశం వివిధ ప్రాంతాల్లో ఉన్న86 రైల్వే ఆసుపత్రుల్లో భారీగా పెరిగిన పడకల సంఖ్య
కోవిడ్ రోగుల కోసం 2539 నుంచి 6972కి పెరిగిన పడకల సంఖ్య
62 నుంచి 296కి పెరిగిన ఇన్వాసివ్ వెంటిలేటర్ల సంఖ్య
ఆక్సిజన్ జనరేషన్ ప్లాంట్లను మంజూరు చేయడానికి 2 కోట్ల రూపాయల వరకు నిధులను విడుదల చేయడానికి జనరల్ మేనేజర్లకు అధికారాలు
కోవిడ్-19 కట్టడి నివారణకు జరుగుతున్న ప్రయత్నాలలో భారత రైల్వేలు పూర్తి స్థాయిలో వివిధ మార్గాల్లో తమ వంతు సహాయ సహకారాలను అందజేస్తున్నాయి. అవసరమైన ప్రాంతాలకు అత్యంత వేగంగా ఆక్సిజన్ తరలిస్తున్న రైల్వేలు మరోవైపు ప్రయాణీకులు సరకులను గమ్యస్థానాలకు చేరవేస్తున్నాయి. ఇదేసమయంలో తన సిబ్బందికి అవసరమైన వైద్య సౌకర్యాలను అందించే అంశంపై రైల్వేశాఖ దృష్టి సారించింది.
తన ఉద్యోగుల కోసం రైల్వేశాఖ దేశం వివిధ ప్రాంతాల్లో 86 ఆసుపత్రులను నిర్వహిస్తోంది. వీటిలో మరిన్ని సౌకర్యాలను అందుబాటులోకి తీసుకొని రావడానికి రైల్వే శాఖ బృహత్తర ప్రణాళికను రూపొందించి అమలు చేస్తోంది. దీనిలో భాగంగా అన్ని ఆసుపత్రుల్లో ఆక్సిజన్ ప్లాంటులు ఏర్పాటుకానున్నాయి. ఇప్పటికీ నాలుగు ఆసుపత్రుల్లో ఆక్సిజన్ ప్లాంట్లు అందుబాటులోకి వచ్చాయి. 52 ప్లాంట్ల ఏర్పాటుకు అనుమతులు మంజూరు అయ్యాయి. మిగిలిన 30 ప్లాంట్ల ఏర్పాటు అంశం వివిధ దశల్లో వుంది. కోవిడ్ ఆసుపత్రులుగా సేవలు అందిస్తున్న అన్ని రైల్వే ఆసుపత్రుల్లో ఆక్సిజన్ ప్లాంట్లు అందుబాటులోకి రానున్నాయి.
ఆక్సిజన్ ప్లాంట్లను ఏర్పాటు చేయడానికి రెండు కోట్ల రూపాయల వరకు నిధులను విడుదల చేసే అధికారాన్ని జనరల్ మేనేజర్లకు రైల్వేలు కల్పించాయి. రైల్వే బోర్డు దీనికి సంబంధించి 2021 మే నాల్గవ తేదీన 2020 / F  II / PW / 3 / పీటీ ద్వారా ఉత్తర్వులు జారీ చేసింది.
వైద్య సౌకర్యాలను అందుబాటులోకి తీసుకొనే వచ్చే అంశంపై కూడా రైల్వేశాఖ దృష్టి సారించింది. కోవిడ్ చికిత్స అందించడానికి పడకల సంఖ్యను 2539 నుంచి 6972కి పెంచారు. ఇదేవిధంగా కోవిడ్ ఆస్పత్రుల్లో ఐసీయూ పడకల సంఖ్యను 273 నుంచి 573కి పెంచడం జరిగింది.
వెంటిలేటర్ల సంఖ్యని 62 నుంచి 296కి పెంచిన అధికారులు బిపాప్ యంత్రాలు, ఆక్సిజన్ సాంద్రతలు, ఆక్సిజన్ సిలిండర్లు వంటిముఖ్యమైన వైద్య పరికరాలు మరింతగా అందుబాటులోకి వచ్చేలా చర్యలు తీసుకుంటున్నారు. కోవిడ్ బారిన పడిన రైల్వే ఉద్యోగులు అవసరమైతే వైద్యుల సిఫార్సు మేరకు ఎంపానెల్డ్ ఆసుపత్రులలో చేరడానికి అనుమతి ఇస్తూ రైల్వేశాఖ ఉత్తర్వులు జారీ చేసింది. రైల్వే ఆసుపత్రుల్లో ఏర్పాటవుతున్న సౌకర్యాలు అత్యవసర చికిత్సను అందించడానికి ఉపయోగపడతాయి.
ప్రధాన మంత్రి కార్యాలయం
గత కొన్నేళ్లుగా భారత రైల్వే ఆధునీకరణకు అసాధారణ కృషి : ప్రధానమంత్రి శ్రీ మోదీ
ఇటీవల కాలంలో రైల్వే మౌలిక వసతుల అభివృద్ధి దృక్పథంలో చోటు చేసుకున్న మార్పులను ప్రధానమంత్రి శ్రీ నరేంద్ర మోదీ ప్రత్యేకంగా ప్రస్తావించారు. ఈ మార్పుల కారణంగా భారత రైల్వే ఆధునీకరణలో అసాధారణ పురోగతి చోటు చేసుకుందని ఆయన అన్నారు. గుజరాత్ లోని కెవాడియాకు దేశంలోని విభిన్న ప్రాంతాల నుంచి నిరంతర అనుసంధానం కల్పించే ఎనిమిది రైళ్లకు పచ్చజెండా ఊపడంతో పాటు గుజరాత్ లో పలు రైల్వే ప్రాజెక్టులను వీడియో కాన్ఫరెన్సింగ్ విధానంలో ప్రారంభించిన అనంతరం శ్రీ మోదీ మాట్లాడారు.
గతంలో ఎప్పుడూ పాతబడిపోయిన మౌలిక వసతులతోనే సరిపెట్టుకునే వారని. కొత్త టెక్నాలజీల కోసం కృషి చేయడం గాని, కొత్త ఆలోచనా ధోరణి అనుసరించడం గాని చేయలేదని ప్రధానమంత్రి అన్నారు. ఆ వైఖరిని మార్చడం తప్పనిసరి అయిందని ఆయన చెప్పారు. ఇటీవల కాలంలో మొత్తం రైల్వే వ్యవస్థను సమగ్ర స్థాయిలో పరివర్తనం చేసేందుకు ఎంతో కృషి జరిగిందని, రైల్వే బడ్జెట్ లో మార్పులు చేయడమే కాకుండా కొత్త రైళ్లను కూడా ప్రకటించడం జరిగిందని ఆయన అన్నారు. కెవాడియాను అనుసంధానం చేసేందుకు బహుముఖీన దృక్పథం ఆచరించడంతో పాటు రికార్డు సమయంలో దాన్ని పూర్తి చేయడం ఇందుకు చక్కని ఉదాహరణ అని ఆయన చెప్పారు.
పాత వైఖరులు మారాయనేందుకు ప్రత్యేక సరకు రవాణా కారిడార్ ను కూడా ఉదాహరణగా ప్రధానమంత్రి ప్రస్తావించారు. ఇటీవల ప్రధానమంత్రి తూర్పు, పడమర కారిడాలర్లను జాతికి అంకితం చేశారు. 2006-2014 సంవత్సరాల మధ్య కాలంలో ఈ కారిడార్ పని అంతా కాగితాలకే పరిమితం అయిందని, కనీసం ఒక్క కిలోమీటరు రైలు మార్గం కూడా నిర్మించలేదని వివరిస్తూ ఇటీవల కాలంలో ఆ ప్రాజెక్టులో పురోగతి చోటు చేసుకుందని ప్రధానమంత్రి చెప్పారు. రాబోయే కొద్ది రోజుల్లో 1100 కిలోమీటర్ల రైలుమార్గం పూర్తి కానున్నట్టు ఆయన తెలిపారు.
|
ఆరోగ్య, కుటుంబ సంక్షేమ మంత్రిత్వ శాఖ
|
193.13 కోట్ల డోసులను దాటిన జాతీయ కొవిడ్-19 టీకా కార్యక్రమం
12-14 ఏళ్ల వారికి 3.36 కోట్లకు పైగా టీకా మొదటి డోసులు
దేశవ్యాప్త క్రియాశీల కేసుల సంఖ్య 16,308
గత 24 గంటల్లో నమోదయిన కొత్త కేసులు 2,685
ప్రస్తుత రికవరీ రేటు 98.75%
వారపు పాజిటివిటీ రేటు 0.54%
ఈ రోజు ఉదయం 7 గంటల వరకు ఉన్న తాత్కాలిక సమాచారం ప్రకారం; జాతీయ కొవిడ్-19 టీకా కార్యక్రమం 193.13 కోట్ల  డోసులను టీకా కార్యక్రమం అధిగమించింది. 2,44,45,929 సెషన్ల ద్వారా ఇది సాధ్యమైంది.
12-14 ఏళ్ల వారికి కొవిడ్-19 టీకాల కార్యక్రమం ఈ ఏడాది మార్చి 16 నుంచి ప్రారంభమైంది. అప్పటి నుంచి ఇప్పటివరకు 3.36 కోట్లకు పైగా  టీకా మొదటి డోసులను వీరికి ఇచ్చారు. 18-59 సంవత్సరాల వారికి ముందు జాగ్రత్త టీకాలను ఏప్రిల్ 10వ తేదీ నుంచి ఇస్తున్నారు.
ఈ రోజు ఉదయం 7 గంటల వరకు ఉన్న తాత్కాలిక సమాచారం ప్రకారం:
|
|
మొత్తం టీకా డోసులు
|
|
ఆరోగ్య సిబ్బంది
|
|
మొదటి డోసు
|
|
1,04,06,837
|
|
రెండో డోసు
|
|
1,00,38,523
|
|
ముందు జాగ్రత్త డోసు
|
|
51,90,970
|
|
ఫ్రంట్లైన్ సిబ్బంది
|
|
మొదటి డోసు
|
|
1,84,18,839
|
|
రెండో డోసు
|
|
1,75,81,512
|
|
ముందు జాగ్రత్త డోసు
|
|
86,14,104
|
|
12-14 ఏళ్ల వారు
|
|
మొదటి డోసు
|
|
3,36,37,974
|
|
రెండో డోసు
|
|
1,57,55,480
|
|
15-18 ఏళ్ల వారు
|
|
మొదటి డోసు
|
|
5,93,90,523
|
|
రెండో డోసు
|
|
4,54,76,127
|
|
18-44 ఏళ్ల వారు
|
|
మొదటి డోసు
|
|
55,70,67,459
|
|
రెండో డోసు
|
|
48,93,11,452
|
|
ముందు జాగ్రత్త డోసు
|
|
7,58,822
|
|
45-59 ఏళ్ల వారు
|
|
మొదటి డోసు
|
|
20,32,34,041
|
|
రెండో డోసు
|
|
19,06,90,583
|
|
ముందు జాగ్రత్త డోసు
|
|
13,25,064
|
|
60 ఏళ్లు పైబడినవారు
|
|
మొదటి డోసు
|
|
12,70,79,287
|
|
రెండో డోసు
|
|
11,89,27,472
|
|
ముందు జాగ్రత్త డోసు
|
|
1,84,36,849
|
|
ముందు జాగ్రత్త డోసులు
|
|
3,43,25,809
|
|
మొత్తం డోసులు
|
|
1,93,13,41,918
దేశవ్యాప్త క్రియాశీల కేసుల సంఖ్య 16,308. మొత్తం పాజిటివ్ కేసుల్లో ఇది 0.04 శాతం.
భారతదేశ రికవరీ రేటు 98.75 శాతంగా ఉంది. గత 24 గంటల్లో 2,158 మంది రోగులు కోలుకున్నారు. దీంతో, కోలుకున్న రోగుల సంఖ్య  4,26,09,335 కి పెరిగింది.
గత 24 గంటల్లో 2,685 కొత్త కేసులు నమోదయ్యాయి.
గత 24 గంటల్లో మొత్తం 4,47,637 పరీక్షలు చేశారు. దేశవ్యాప్తంగా ఇప్పటివరకు 84.93 కోట్లకు పైగా  పరీక్షలు నిర్వహించారు.
వారపు పాజిటివిటీ రేటు 0.54 శాతంగా, రోజువారీ పాజిటివిటీ రేటు 0.60 శాతంగా నమోదయ్యాయి.
రసాయనాలు, ఎరువుల మంత్రిత్వ శాఖ
ప్రభుత్వ ఆసుపత్రుల్లో జనరిక్ మందులను సూచించడానికి మార్గదర్శకాలు
ఫార్మాస్యూటికల్ కంపెనీల అనైతిక మార్కెటింగ్ పద్ధతులను నిరోధించడానికి ఫార్మాస్యూటికల్ కంపెనీల కోసం 01.01.2015 నుండి అమలులో ఉన్న యూనిఫాం కోడ్ ఫర్ ఫార్మాస్యూటికల్ మార్కెటింగ్ ప్రాక్టీసెస్  నియమావళి ని ప్రభుత్వం అమలులోకి తెచ్చింది. ఈ నియమావళి ఫార్మాస్యూటికల్ కంపెనీల మార్కెటింగ్ పద్ధతులలో ఉన్న అనైతిక ప్రవర్తనను నియంత్రిస్తుంది, వైద్యలు, ఆడియో-విజువల్ ప్రచార సామగ్రి, నమూనాలు, బహుమతులు మొదలైన వివిధ అంశాలను నియమావళి సక్రమంగా అమలుచేస్తుంది. ఇంకా,నియమావళి ఆరోగ్య సంరక్షణ పరిశ్రమ తో వైద్య నిపుణులతో సంబంధాన్ని , ఇందులో నిబంధనలు వైద్యులకు ఫార్మాస్యూటికల్ కంపెనీలు అందించే ప్రయాణ సౌకర్యాలు, ఆతిథ్యం మరియు వైద్యులకు లేదా వారి కుటుంబాలకు నగదు లేదా ద్రవ్య బహుమతుల గురించి నియమావళి లో వివరించడం జరిగింది. ఫార్మాస్యూటికల్ మార్కెటింగ్ ప్రాక్టీసెస్  కోసం ఎథిక్స్ కమిటీని ఏర్పాటు చేయడంలో ఫార్మాస్యూటికల్ అసోసియేషన్ల బాధ్యతలు మరియు సమీక్ష, ఫిర్యాదుల నిర్వహణ కోసం ఫార్మాస్యూటికల్ మార్కెటింగ్ ప్రాక్టీసెస్  కోసం అపెక్స్ ఎథిక్స్ కమిటీ  ఏర్పాటు, ఆపరేషన్ విధానం, ఫార్మాస్యూటికల్ అసోసియేషన్ల ద్వారా ఫిర్యాదులను నిర్వహించే విధానం మరియు వివిధ పెనాల్టీ నిబంధనలను ఈ నియమావళి వివరిస్తుంది.
ఈ నియమావళిని ఫార్మాస్యూటికల్ కంపెనీల అన్ని ప్రధానసంఘాలు ఆమోదించాయి వివిధ సందర్భాల్లో ఫార్మాస్యూటికల్స్ అసోసియేషన్ల చే కోడ్ అమలును డిపార్ట్మెంట్ సమీక్షించింది. ఫార్మా కంపెనీలు స్వచ్ఛంద యూనిఫాం కోడ్ ఫర్ ఫార్మాస్యూటికల్ మార్కెటింగ్ ప్రాక్టీసెస్ ను ఉల్లంఘించినట్లు అందిన ఫిర్యాదులను డిపార్ట్మెంట్ స్వీకరించింది. వీటిపై అవసరమైన చర్య తీసుకోవడానికి సంబంధిత ఫార్మాస్యూటికల్ అసోసియేషన్లకు పంపబడతాయి. ఇండియన్ మెడికల్ కౌన్సిల్  నిబంధనలు, 2002 ఇండియన్ మెడికల్ కౌన్సిల్ యాక్ట్, 1956  కింద ఏర్పడినది. ఫార్మాస్యూటికల్ మరియు అనుబంధ వైద్య ఆరోగ్య పరిశ్రమతో వైద్యులు మరియు వృత్తిపరమైన ప్రవర్తన పర్యవేక్షణ ను ఇండియన్ మెడికల్ కౌన్సిల్ వైద్యుల సంఘం అందిస్తుంది. దీని కింద, మెడికల్ ప్రాక్టీషనర్ లేదా ప్రొఫెషనల్ యొక్క వృత్తిపరమైన దుష్ప్రవర్తనకు సంబంధించిన ఏదైనా ఫిర్యాదు సంబంధిత రాష్ట్ర వైద్య మండలి ద్వారా పరిష్కరించబడుతుంది. ఈ విషయాన్ని రసాయనాలు మరియు ఎరువుల శాఖ సహాయ మంత్రి శ్రీ భగవంత్ ఖూబా ఈరోజు రాజ్యసభలో లిఖితపూర్వక సమాధానంలో తెలిపారు.
వినియోగదారు వ్యవహారాలు, ఆహార మరియు ప్రజా పంపిణీ మంత్రిత్వ శాఖ
గత ఏడాది ఇదే కాలంలో పోలిస్తే ఈ ఏడాది దేశంలో 12.12% పెరిగిన గోధుమల సేకరణ
గత ఏడాది 373.22 ఎల్ఎంటీల గోధుమలను సేకరించగా ఈ ఏడాది ఇంతవరకు 418.47 ఎల్ఎంటీ గోధుమల సేకరణ
గోధుమల సేకరణతో లబ్ది పొందిన దాదాపు 46 లక్షల మంది రైతులు
ప్రస్తుత కెఎంఎస్ లో 815.65 ఎల్ఎంటీల వరి సేకరణ
కనీస మద్దతు ధర చెల్లిస్తూ సాగుతున్న వరి సేకరణ వల్ల లబ్ది పొందిన 120.89 లక్షల మంది రైతులు
కనీస మద్దతు ధర చెల్లించి 7,80,432.88 ఎంటీల పప్పు ధాన్యాలు, నూనెగింజలను సేకరించిన ప్రభుత్వ సంస్థలు
గోధుమలను పండిస్తున్న ఉత్తరప్రదేశ్, బీహార్, రాజస్థాన్, గుజరాత్, హిమాచల్ ప్రదేశ్ జమ్మూకాశ్మీర్ రాష్ట్రాల్లో ప్రస్తుత రబీ మార్కెటింగ్ సీజన్ 2021-22లో గతంలో అమలు జరిగిన విధంగానే రైతులకు కనీస మద్దతు ధర చెల్లిస్తూ వారు పండించిన గోధుమలను సేకరించే కార్యక్రమం సజావుగా లక్ష్యాల మేరకు కొనసాగుతోంది. ఇంతవరకు  గతంలో ఎన్నడూ లేనివిధంగా రికార్డ్ స్థాయిలో 418.47 ఎల్ఎంటీల గోధుమలను సేకరించడం జరిగింది. గత ఏడాది ఇదే సమయానికి 373.22 ఎల్ఎంటీల గోధుమలను సేకరించడం జరిగింది. 2020-21 రబీ మార్కెటింగ్ కాలంలో సేకరించిన 389.93 ఎల్ఎంటీల గోధుమల సేకరణ ఇంతవరకు అత్యుత్తమ రికార్డ్ గా ఉంది.
రబీ పంట కాలంలో సాగుతున్న గోధుమల సేకరణ వల్ల ఇంతవరకు దాదాపు 46 లక్షల మంది రైతులకు ప్రయోజనం కలిగింది. వీరి నుంచి 82,648.38 కోట్ల రూపాయల విలువ చేసే గోధుమలను సేకరించారు.
ఖరీఫ్ 2020-21 పంట కాలంలో వరి సేకరణ సజావుగా సాగుతోంది. వరిని పండిస్తున్న రైతుల నుంచి 816.65 ఎల్ఎంటీలకు మించి పంటను  08.06.2021 వరకు సేకరించారు. గత ఏడాది ఇదే సమయానికి 736.50 ఎల్ఎంటీల వరి సేకరణ జరిగింది. పంటల పంటలను సేకరించడంవల్ల దాదాపు 120.89 లక్షల మంది రైతులు ప్రయోజనం పొందారు. వీరి నుంచి 1,54,184.14 కోట్ల రూపాయల విలువ చేసే వరిని సేకరించారు. దేశంలో వరి సేకరణ సరికొత్త రికార్డును నెలకొల్పింది. 2019-20 జరిగిన 773.45 ఎల్ఎంటీల సేకరణ ఇంతవరకు రికార్డ్ గా ఉంది.
ఇంతేకాకుండా రాష్ట్రాల నుంచి అందిన ప్రతిపాదనల మేరకు 2020-21 ఖరీఫ్ పంటకాలం, 2021 రబీ, వేసవి కాలాల్లో 107.83 ఎల్ఎంటీల పప్పులు, నూనె గింజలను సేకరించడానికి అనుమతులు జారీ అయ్యాయి. ధర మద్దతు పథకం కింద తమిళనాడు,కర్ణాటక,మహారాష్ట్ర,తెలంగాణ,గుజరాత్,హర్యానా,మధ్యప్రదేశ్,ఉత్తరప్రదేశ్,ఒడిశా,రాజస్థాన్,ఆంధ్రప్రదేశ్ లలో వీటి సేకరణ జరుగుతుంది. 1.74 ఎల్ఎంటీల పత్తి గింజలను సేకరించడానికి ఆంధ్రప్రదేశ్, కర్ణాటక,తమిళనాడు,కేరళ రాష్ట్రాలకు అనుమతులు వచ్చాయి. ఇతర రాష్ట్రాలు, కేంద్రపాలిత ప్రాంతాల నుంచి ప్రతిపాదనలు అందిన తరువాత పప్పుధాన్యాలు,నూనెగింజలు,పత్తి గింజల సేకరణకు అనుమతులు ఇవ్వడం జరుగుతుంది. కనీస మద్దతు ధర కంటే మార్కెట్ ధర తక్కువగా వున్నప్పుడు నమోదు చేసుకున్న రైతులకు ధర మద్దతు పథకం కింద రాష్ట్రాలు నియమించే సంస్థల ద్వారా కేంద్ర సంస్థలు పంటలను కొనుగోలు చేస్తాయి.
08.06.2021 వరకు కేంద్ర ప్రభుత్వం తన సంస్థల ద్వారా 4,077.48 కోట్ల రూపాయల విలువ చేసే7,80,432. 88 ఎంటీల పెసలు,కంది,ఆవగింజలు, సోయాబీన్ ను తమిళనాడు,కర్ణాటక,ఆంధ్రప్రదేశ్,మధ్యప్రదేశ్,మహారాష్ట్ర,గుజరాత్,ఉత్తరప్రదేశ్,తెలంగాణ,హర్యానా, రాజస్థాన్ రాష్ట్రాలకు చెందిన 4,62,440 మంది రైతుల నుంచి సేకరించింది.
ఇదేవిధంగా, 2020-21 పంటకాలంలో52.40 కోట్ల రూపాయల విలువ చేసే 5089 ఎంటీల పత్తి గింజలను కర్ణాటక, తమిళనాడు రాష్ట్రాలకు చెందిన 3961 మంది రైతుల నుంచి సేకరించడం జరిగింది. 2021-22 సీజన్ లో 51,000 ఎంటీల పత్తి గింజలను సేకరించడానికి తమిళనాడు రాష్ట్రానికి అనుమతి లభించింది. సేకరణ తేదీని రాష్ట్రప్రభుత్వం నిర్ణయిస్తుంది.
పప్పుధాన్యాలు, నూనెగింజల సాగు పూర్తయిన తరువాత వీటిని సేకరించడానికి అవసరమైన ఏర్పాట్లను సంబంధిత రాష్ట్రాలు/ కేంద్రపాలిత ప్రాంతాలు చేస్తున్నాయి.
విద్యుత్తు మంత్రిత్వ శాఖ
ఇంధన పరిరక్షణ చట్టం, 2001 పరిధిలోకి డిస్కంలు ఉత్తర్వులు జారీ చేసిన ఇంధన మంత్రిత్వశాఖ
విద్యుత్ పంపిణీ కంపెనీ లను ఇంధన పరిరక్షణ చట్టం పరిధిలోనికి తీసుకుని వస్తూ కేంద్ర ఇంధన మంత్రిత్వ శాఖ ఉత్తర్వులను జారీ చేసింది. 2020 సెప్టెంబర్ 28వ తేదీన విడుదల అయిన నోటిఫికేషన్ ఎస్.ఓ 3445 ప్రకారం విద్యుత్ చట్టం 2003  కింద రాష్ట్ర / సంయుక్త విద్యుత్ నియంత్రణ కమిషన్ నుంచి పంపిణి కోసం లైసెన్సులు పొందిన అన్ని సంస్థలకు ఈ ఉత్తర్వులు వర్తిస్తాయి. బ్యూరో అఫ్ ఎనర్జీ ఎఫీషియన్సీ తో సంప్రదించి ఇంధన మంత్రిత్వ శాఖ ఈ నిర్ణయం తీసుకున్నది. దీని ప్రకారం విద్యుత్ పంపిణీ కంపెనీలను గుర్తించిన వినియోదారులుగా  పరిగణిస్తారు. విద్యుత్ పంపిణీ కంపెనీల నష్టాలను తగ్గించి వాటి లాభాలను ఎక్కువ చేయాలన్న లక్ష్యంతో జారీ అయిన ఈ ఉత్తర్వుల ప్రకారం విద్యుత్ చట్టం పరిధిలోకి వచ్చే విద్యుత్ పంపిణీ కంపెనీల సంఖ్య 44 నుంచి 102కి పెరుగుతుంది. ఇంతవరకు చట్ట పరిధిలోకి వార్షిక ఇంధన నష్టాలు 1000 లేదా అంతకు మించి ఉన్న డిస్కంలు మాత్రమే వచ్చేవి. కొత్తగా తీసుకున్న నిర్ణయం ప్రకారం విద్యుత్ చట్ట నిబంధనల ప్రకారం ఇంధన నిర్వహణ మేనేజర్ల నియామకం, ఎనర్జీ అకౌంటింగ్, ఆడిటింగ్, తరగతుల వారీగా ఇంధన నష్టాలను గుర్తించడం, ఇంధన పరిరక్షణ, సామర్ధ్య పెంపుదల లాంటి అంశాల నిబంధనలు డిస్కంలకు వర్తిస్తాయి. వృత్తిపరమైన నైపుణ్యతతో డిస్కంలు తమ పనితీరును మెరుగుపరుచుకోవడానికి, పంపిణీలో పారదర్శకతను తీసుకుని రాడానికి ఈ నిర్ణయం ఉపకరిస్తుంది. విద్యుత్ పంపిణీ నష్టాలను గుర్తించి వాటిని తగ్గించుకోడానికి అవసరమైన ప్రణాళికల రూపకల్పన, అమలుకు ఈ నిర్ణయం సహాయపడుతుంది. ఈ చర్యల వల్ల డిస్కంలు ఆర్ధికంగా బలోపేతమవుతాయి. డిస్కంల సమాచారాన్ని మూడు నెలలకు ఒకసారి ప్రభుత్వం సమీక్షించి సమర్ధతను పెంపొందించుకోవడానికి, ఇంధన నష్టాలను తగ్గించు కోవడానికి అమలు చేయవలసిని చర్యలను సూచించడం జరుగుతుంది. వినియోగదారులకు కూడా ఈ చర్యల వల్ల ప్రయోజనం కలుగుతుందని భావిస్తున్నారు.
బ్యూరో అఫ్ ఎనర్జీ ఎఫీషియన్సీ :
కేంద్ర ఇంధన మంత్రిత్వ శాఖ పరిధిలో పెనిచేస్తున్న బ్యూరో అఫ్ ఎనర్జీ ఎఫీషియన్సీ రాజ్యాంగబద్ధంగా ఏర్పాటు అయ్యింది. భారత ఆర్ధిక వ్యవస్థపై ఇంధనరంగం ఎక్కువ భారాన్ని మోపకుండా చూడడానికి అమలు చేయవలసిన చర్యలను, ప్రణాళికలను బ్యూరో అఫ్ ఎనర్జీ ఎఫీషియన్సీ సూచిస్తుంది. అందుబాటులో ఉన్న సౌకర్యాలు,వనరులు, మౌలిక సదుపాయాలను సమర్ధంగా వినియోగించుకోవడానికి గుర్తించిన వినియోగదారులు, సంస్థలతో బ్యూరో అఫ్ ఎనర్జీ ఎఫీషియన్సీ సమన్వయంతో పనిచేస్తున్నది.
రైల్వే మంత్రిత్వ శాఖ
రవాణా విద్య లో సహకారాన్ని అభివృద్ధి పరచుకోవడం కోసం భారతదేశానికి, రష్యన్ ఫెడరేశన్ కు మధ్య ఎంఒయు ; ఇంకా రైల్వేల రంగం లో సాంకేతిక సహకారం అంశం పై భారతదేశానికి, జాయింట్ స్టాక్ కంపెనీ ‘‘రష్యన్ రైల్వేస్’’ కు మధ్య ఎంఒసి లను గురించి మంత్రివర్గానికి తెలియజేయడం జరిగింది.
రష్యా తో 2018 వ సంవత్సరం అక్టోబర్ 5వ తేదీ నాడు కుదుర్చుకున్న ఒక అవగాహన పూర్వక ఒప్పంద పత్రం  మరియు సహకార పూర్వక ఒప్పంద పత్రం  తాలూకు వివరాలను ప్రధాన మంత్రి శ్రీ నరేంద్ర మోదీ అధ్యక్షతన జరిగిన కేంద్ర మంత్రివర్గ సమావేశానికి తెలియజేయడమైంది.
వీటిలో రష్యన్ ఫెడరేశన్ రవాణా మంత్రిత్వ శాఖ తో కుదుర్చుకున్న ఎంఒయు రవాణా విద్య లో సహకారాన్ని అభివృద్ధి పరచుకోవడానికి సంబంధించింది; కాగా, జాయింట్ స్టాక్ కంపెనీ ‘రష్యన్ రైల్వేస్’  తో కుదుర్చుకున్న ఎంఒసి రైల్వే రంగం లో సాంకేతిక సహకారానికి సంబంధించింది.
ఈ ఎంఒయు/ఎంఒసి లు రైల్వేల రంగం లో తాజా పరిణామాలను, ఇంకా జ్ఞానాన్ని పంచుకొనేందుకు భారతీయ రైల్వేల కు ఒక వేదిక ను సమకూర్చుతాయి. అలాగే, ఈ ఎంఒయు/ఎంఒసి లు సాంకేతిక నిపుణుల రాక- పోక లు, నివేదిక లు మరియు సాంకేతిక దస్తావేజు పత్రాలు, శిక్షణ, ఇంకా ఎంపిక చేసిన సాంకేతిక విజ్ఞాన రంగాలు మరియు జ్ఞానాన్ని పంచుకొనేందుకు ఉద్దేశించిన సంప్రదింపుల పై దృష్టి సారిస్తూ నిర్వహించే కార్యశాల లకు/చర్చాసభ లకు మార్గాన్ని సుగమం చేస్తాయి.
రవాణా విద్య ను అభివృద్ధి పరచడం కోసం ప్రాధాన్య రంగాల లో సహకారానికి ఎంఒయు దోహద పడుతుంది. దీనితో ఈ రంగం లో నిర్దిష్ట ప్రతిపాదనల ను సిద్ధం చేసేందుకు వీలు కలుగుతుంది. ఆ ప్రతిపాదనలను ఇంటర్ గవర్నమెంటల్ రష్యన్ - ఇండియన్ కమిశన్ ఆన్ ట్రేడ్ -ఎకనామిక్, సైంటిఫిక్- టెక్నికల్ అండ్ కల్చరల్ కోఆపరేశన్ యొక్క ఫ్రేమ్ వర్క్ పరిధి లో అమలుపరచేందుకు కూడా దీని ద్వారా మార్గం ఏర్పడుతుంది.
ఎంఒసి ఈ కింద పేర్కొన్న రంగాల లో సాంకేతిక సహకారానికి అవకాశాలను ఏర్పరుస్తుంది:-
• నాగ్ పుర్ -సికిందరాబాద్ సెక్షన్ లో ప్రయాణికుల రైళ్ళ వేగాన్ని గంటకు 200 కిలో మీటర్ల  వరకు పెంచడం కోసం ఉద్దేశించిన ప్రాజెక్టు లను అమలు చేయడానికి; ఈ సెక్షన్ ను భారతీయ రైల్వే  నెట్ వర్క్ లోని ఇతర దిశల కు పొడిగించే అవకాశం కూడా ఏర్పడగలదు;
• ప్రాంతీయ స్థాయి లో, డివిజనల్ రైల్వే లో మరియు / లేదా భారతీయ రైల్వేల లోని అన్ని జోనల్ రైల్వేలను కలిపే ఎగువ నెట్ వర్క్ స్థాయి లో మిశ్రిత రాక పోకల నిర్వహణ కు గాను ఒకే ట్రాఫిక్ నియంత్రణ కేంద్రాన్ని ఏర్పాటు చేయడానికి మార్గాన్ని సుగమం చేస్తుంది;
• విశిష్ట నిర్మాణానికి, సంయుక్త నిర్మాణానికి రంగాన్ని సిద్ధం చేయడం మరియు స్పర్ధాత్మకమైనటువంటి సిగ్నలింగ్, ఇంకా ఇంటర్ లాకింగ్ సిస్టమ్ రూపకల్పన కు అవకాశం;
• సెమీ హై స్పీడ్ మరియు అంతకన్నా ఎగువ స్థాయి కలిగివుండేటటువంటి టర్న్ అవుట్ స్విచ్ ల సరఫరా మరియు వాటిని స్థానికంగా తయారు చేయడానికి అవకాశం;
• భారతీయ రైల్వే ఉద్యోగుల కు రష్యన్ రైల్వే సంబంధిత ఉన్నత విద్య సంస్థల లో శిక్షణ ను అందించడం తో పాటు వారిలో అధునాతన అర్హతల ను మెరుగు పరచడం;
• సరకు రవాణా కార్యకలాపాల్లో ఉత్తమ పద్ధతుల అమలు; ఇంకా
• భారతదేశం లో బహుళ విధ టెర్మినల్స్ ను సంయుక్తంగా అభివృద్ధి పరచడం.
(
ఆరోగ్య, కుటుంబ సంక్షేమ మంత్రిత్వ శాఖ
వార్షిక క్షయ వ్యాధి నివేదిక 2020 విడుదల చేసిన డాక్టర్ హర్షవర్ధన్
2019లో కొత్తగా 24.04 లక్షల మంది క్షయ రోగులు తెలిశారు ఇది 2018 కన్నా 14% ఎక్కువ
తప్పిపోయిన కేసుల సంఖ్య 2.9 లక్షలకు తగ్గింది
తెలిసిన క్షయ రోగులందరికీ హెచ్ ఐ వి పరీక్షలు జరపడం 2018లో 67 శాతం నుంచి 2019లో 81% శాతానికి పెరిగింది
క్షయ వ్యాధిని ఎదుర్కోవడానికి, దానితో ముడిపడి ఉన్న నిందను రూపుమాపడానికి మనందరం కలసికట్టుగా కృషి చేయాల్సిన అవసరం ఉందని డాక్టర్ హర్షవర్ధన్ అన్నారు
కేంద్ర ఆరోగ్య మరియు కుటుంబ సంక్షేమ మంత్రి డాక్టర్ హర్ష వర్ధన్ క్షయ వ్యాధిపై 2020 వార్షిక నివేదికను విడుదల చేశారు. చాక్షుష కార్యక్రమంలో ఆరోగ్య మరియు కుటుంబ సంక్షేమ శాఖ సహాయ మంత్రి శ్రీ అశ్వనీ కుమార్ చౌబే కూడా పాల్గొన్నారు. క్షయ రోగులకు నిక్షయ్ కార్యక్రమం కింద నేరుగా నగదు బదిలీపై కూడా వారు ఒక మాన్యువల్, శిక్షణా మాడ్యూల్, నిక్షయ్ పత్రిక త్రైమాసిక వార్తా లేఖను విడుదల చేశారు.
నివేదికలో పేర్కొన్న విధంగా కీలకంగా సాధించిన కార్యాలు:
- 2019లో కొత్తగా 24.04 లక్షల మంది క్షయ రోగులు తెలిశారు. ఇది 2018 కన్నా 14% ఎక్కువ
- నిక్షయ్ వ్యవస్థ ద్వారా ఆన్ లైన్ లో దాదాపు మొత్తం క్షయ రోగుల ప్రకటన ప్రకటన సాధ్యమైంది
- 2017లో 10 లక్షలు ఉన్న తప్పిపోయిన కేసుల సంఖ్య 2018లో 2.9 లక్షలకు తగ్గింది
- ప్రైవేటు రంగం వెల్లడి 35 శాతం పెరిగి 6.78 లక్షలకు చేరింది
- అణువుల ఆధారంగా రోగ నిర్ధారణ చేయడం ఇప్పుడు సులభంగా అందుబాటులోకి రావడం వల్ల క్షయ వ్యాధి సోకినట్లు నిర్ధారణ అయిన పిల్లల సంఖ్య 2018లో 8 శాతానికి పెరిగింది. .
- తెలిసిన క్షయ రోగులందరికీ హెచ్ ఐ వి పరీక్షలు జరపడం 2018లో 67 శాతం నుంచి 2019లో 81% శాతానికి పెరిగింది
- చికిత్సా సేవల విస్తరణ వల్ల చికిత్స పొందిన వారికి నయం కావడం 12% పెరిగింది. 2018లో నయమైన చికిత్సల శాతం 69% నుంచి 2019లో 81శాతానికి పెరిగింది.
- దేశవ్యాప్తంగా 4.5 లక్షలకు పైగా డి ఓ టి కేంద్రాల ద్వారా అన్ని గ్రామాలలో చికిత్సా సౌకర్యం
- క్షయ రోగులకు నిక్షయ్ ఫాషన్ యోజన కింద నేరుగా నగదు బదిలీ సౌకర్యం
- చికిత్సకు మద్దతు ఇచ్చేవారికి ప్రోత్సాహకాలు
- ప్రైవేటు వారికి ప్రోత్సాహకాలు మరియు
- గిరిజన ప్రాంతాలలో క్షయ రోగులకు రవాణా ప్రోత్సాహకాలు
వార్షిక నివేదికను విడుదల చేస్తూ ఈ పనితో ముడిపడి ఉన్న వారందరూ కలసికట్టుగా పని చేస్తున్నందుకు డాక్టర్ హర్ష వర్ధన్ వారిని అభినందించారు.
ప్రధానమంత్రి శ్రీ నరేంద్ర మోదీ నేతృత్వంలో దేశంలో 2025 నాటికి క్షయ వ్యాధిని పూర్తిగా నిర్మూలించే దిశగా పని చేస్తున్నామని ఆయన అన్నారు.
50లక్షలకు పైగా జనాభా ఉన్న పెద్ద రాష్ట్రాలలో గుజరాత్, ఆంద్రప్రదేశ్ , హిమాచల్ ప్రదేశ్ లకు ఉత్తమ రాష్ట్రం బహుమతి లభిందించి. 50 లక్షలకు తక్కువ జనాభా ఉన్న రాష్ట్రాలలో త్రిపుర, నాగాలాండ్ బహుమతులు గెలుచుకున్నాయి. కేంద్ర పాలిత ప్రాంతాలలో దాద్రా నాగర్ హవేలీ మరియు డామన్ & డయ్యు ఉత్తమంగా నిలిచాయి.
కేంద్ర ఆరోగ్య మరియు కుటుంబ సంక్షేమ శాఖ కార్యదర్శి ప్రీతీ సుడాన్ , ఓ ఎస్ డి శ్రీ రాజేష్ భూషణ్ , అదనపు కార్యదర్శి ఆర్తీ అహుజా, ఏఎస్ & ఎఫ్ఏ డాక్ట్రర్ ధర్మేంద్ర సింగ్ గంగ్వార్, డైరెక్టర్  శ్రీ రాజీవ్ గార్గ్ మరియి కేంద్ర ఆరోగ్య మరియు కుటుంబ సంక్షేమ శాఖ, కేంద్ర క్షయ డివిజన్ కు చెందిన ఇతర సీనియర్ అధికారులు పాల్గొన్నారు. నివేదిక విడుదల కార్యక్రమం వీడియో కాన్ఫరెన్సు పద్ధతిలో చాక్షుష రీతిలో జరిగింది. అన్ని రాష్ట్రాలు / కేంద్ర పాలిత ప్రాంతాల అధికారులు , భాగస్వామ్య సంస్థలు, పౌర సమాజ బృందాలు మరియు టి బి ఛాంపియన్లు పాల్గొన్నారు.
హోం మంత్రిత్వ శాఖ
రెండు రోజుల పాటు జరగనున్న వేలిముద్రల బ్యూరో డైరెక్టర్ల 22 వ జాతీయ సమావేశాన్ని ప్రారంభించిన కేంద్ర హోంశాఖ సహాయ మంత్రి శ్రీ అజయ్ కుమార్ మిశ్రా
రెండు రోజుల పాటు జరగనున్న వేలిముద్రల బ్యూరో డైరెక్టర్ల 22 వ జాతీయ సమావేశాన్ని ఢిల్లీలో ఈ రోజు కేంద్ర హోంశాఖ సహాయ మంత్రి శ్రీ అజయ్ కుమార్ మిశ్రా ఆన్ లైన్ లో ప్రారంభించారు.
ప్రారంభ సమావేశంలో హోం మంత్రిత్వ శాఖ ప్రత్యేక కార్యదర్శి శ్రీ వి.ఎస్.కే. కౌమది నేషనల్ క్రైమ్ రికార్డ్స్ బ్యూరో డైరెక్టర్ శ్రీ రామ్ ఫల్ పవార్, వివిధ రాష్ట్రాలకు చెందిన సీనియర్ పోలీసు అధికారులు, శాస్త్రవేత్తలు, వేలిముద్రల రంగంతో సంబంధం ఉన్న నిపుణులు పాల్గొన్నారు. నేర పరిశోధనలో వేలిముద్రల శాస్త్ర వినియోగంపై రూపొందిన 24 వ వార్షిక సంచిక ఫింగర్ ప్రింట్ ఇన్ ఇండియా -2020 ను కేంద్ర మంత్రి విడుదల చేశారు. నేర పరిశోధనలో ఐటీ వినియోగం కోసం నేషనల్ క్రైమ్ రికార్డ్స్ బ్యూరో అమలు చేస్తున్న చర్యలను మంత్రి ప్రశంసించారు. నీరు పరిశోధన శాస్త్రీయంగా జరగాలని ఆయన సూచించారు.
(Visitor Counter : 131
ఆరోగ్య, కుటుంబ సంక్షేమ మంత్రిత్వ శాఖ
భారత ప్రభుత్వం రాష్ట్రాలకు ఇచ్చిన ఉచిత టీకా డోసులు 18 కోట్లు
రాష్ట్రాలు, కేంద్రపాలిత ప్రాంతాల దగ్గర 90 లక్షలకు పైగా డోసుల నిల్వ
వచ్చే 3 రోజుల్లో రాష్ట్రాలకు అందనున్న 7 లక్షల డోసులు
కోవిడ్ మీద పోరులో భాగంగా భారత ప్రభుత్వం అనుసరిస్తున్న వ్యాధి నిర్థారణ పరీక్షలు, సోకినవారీ ఆచూకీ కనిపెట్టటం, తగిన చికిత్స అందించటం, వ్యాప్తి నివారణకు తగిన జాగ్రత్తలు పాటింపజేయటం, టీకాలివ్వటం అనే ఐదు అంశాల ప్రాధాన్యంలో భాగంగా టీకాల మీద ప్రత్యేక దృష్టిసారించింది.
సరళీకరించిన వేగవంతపు మూడోదశ టీకాల కార్యక్రమం అమలు చేయటం మే 1 న ప్రారంభమైంది. ఈ వ్యూహంలో భాగంగా కేంద్ర ఔషధ ప్రయోగశాల ఆమోదం పొందిన టీకా తయారీదారులనుంచి 50% డోసులు భారత ప్రభుత్వం కొనుగోలు చేస్తుంది, మిగిలినవి అంతకు ముందులాగానే పూర్తిగా ఉచితంగా రాష్ట్రాలు తీసుకోవటానికి వీలుంది.
భారత ప్రభుత్వం ఇప్పటిదాకా రాష్ట్రాలకు, కేంద్రపాలితప్రాంతాలకు దాదాపు 18 కోట్లకు పైగా  కోవిడ్ డోసులు ఉచితంగా అందజేసింది. ఇందులో రాష్ట్రాల వాడకం, వృధా కలిపి 17,09,71,429 డోసులు ఉన్నట్టు ఈ ఉదయం 8 గంటల వరకు అందిన సమాచారాన్ని బట్టి తెలుస్తోంది.
రాష్ట్రాల దగ్గర ఇంకా 90 లక్షలకు పైగా  టీకా డోసులు పంపిణీకి అందుబాటులో ఉన్నాయి. కొన్ని చోట్ల లోటు కనబడుతున్నప్పటికీ అది ఎక్కువ వాడకం లేదా వృధాను చూపుతోంది. సాయుధ దళాలకిచ్చిన టీకాల సంఖ్యను సమన్వయం చేసుకోకపోవటం కూడా కనిపించింది.
పైగా, మరో 7 లక్షల  టీకా డోసులు వచ్చే 3 రోజుల్లో కేంద్రప్రభుత్వం రాష్ట్రాలకు, కేంద్రపాలిత ప్రాంతాలకు పంపబోతోంది
వాణిజ్యం, పరిశ్రమల మంత్రిత్వ శాఖ
ద్వైపాక్షిక సమగ్ర ఆర్థిక సహకార ఒప్పందం  సంప్రతింపులను వేగవంతం చేసేందుకు ఆస్ట్రేలియా వాణిజ్యమంత్రితో చర్చించిన పీయూష్ గోయల్
ద్వైపాక్షిక సమగ్ర ఆర్థిక సహకార ఒప్పందం  సంప్రతింపులను వేగవంతం చేసేందుకు కేంద్ర వాణిజ్య, పరిశ్రమలు, ఆహారం, వినియోగదారుల వ్యవహారాలు, జౌళి శాఖ మంత్రి పీయూష్ గోయల్, ఆస్ట్రేలియా వాణిజ్య, పర్యాటక, పెట్టుబడుల మంత్రి డాన్ తెహాన్ ఎంపితో ఈ వారం చర్చలు జరిపారు.
డిసెంబర్ 21, 2021న జరిగిన వీడియో కాన్ఫరెన్స్లో , ఇరుపక్షాల ముఖ్య ప్రతినిధులు, సంధానకర్తల మధ్య జరిగిన వివిధ దశల చర్చలలో సాధించిన పురోగతిని ప్రశంసిస్తూ, తాత్కాలిక ఒప్పందాన్ని త్వరగా సమాప్తి చేసే దిశగా ముందుకు వెళ్ళడం గురించి మంత్రులు చర్చించారు. ద్వైపాక్షిక వాణిజ్య చర్చలు అత్యంత పురోగమనంలో ఉండటాన్ని ఇరువురు మంత్రులూ ప్రశంసిస్తూ, ఒప్పందాన్ని మరింత బలోపేతం చేయాలనే నిర్ణయంతో, సమగ్ర ఒప్పందానికి మార్గాన్ని సుగమం చేయడానికి చర్చలను వేగవంతం చేయవలసిందిగా అధికారులను ఆదేశించారు.
రెండు ఆర్థిక వ్యవస్థలకు, ప్రజలకు లబ్ధి చేకూర్చడమే కాక నిబంధనల ఆధారిత అంతర్జాతీయ వాణిజ్య వ్యవస్థకు తాము కట్టుబడి ఉన్నామనే విషయాన్ని ప్రతిఫలించే సమతుల వాణిజ్య ఒప్పందాన్ని చేసుకునేందుకు ఎదురుచూస్తున్నట్టు మంత్రులు అంగీకరించారు.